VIIENDA KOOSSEISU

OTSUS

Haapsalu,			30. märts 2007 nr 115

Mitteeluruumi otsustuskorras võõrandamine
(Karja tn 10-1, Haapsalu)

Karja tn 10-1 asuv mitteeluruum on antud üürilepingu alusel kasutusse OÜ-le Tootem Mix. 03.01.2007 esitas OÜ Tootem Mix taotluse, millega soovib omandada tema poolt üüritava mitteeluruumi. Arvestades linna soovi säilitada ja aidata kaasa Haapsalu vanalinna ettevõtluskeskkonda arendamisel, eesmärgiga tagada traditsiooniliste ettevõtlusvaldkondade (toidukaubanduse-, toitlustus- ja kunstiärid) jätkusuutlik püsimine vanalinna piirkonnas ning juhindudes Haapsalu Linnavolikogu 30.05.1997 määrusega nr 8 kinnitatud “Linnavara võõrandamise korra” p 15.4, kohaliku omavalitsuse korralduse seaduse § 22 lg 1 p 37, § 34 lg 3, Haapsalu põhimääruse § 12 lg 1 p 43, § 54 lg 3 ning haldusmenetluse seadusest, Haapsalu Linnavolikogu otsustab:

1. Müüa otsustuskorras äriruumi üürilepinguga koormatud korteriomand (mitteeluruum) asukohaga Karja tn 10-1, Haapsalu, mida iseloomustavad alljärgnevad tunnused:
•	kinnistu registriosa number 2259232;
•	katastriüksuse aadress Karja tn 10, Haapsalu linn, Läänemaa;
•	katastriüksuse number 18301:003:0850;
•	katastriüksuse pindala 636 m2;
•	maasihtotstarve 70% väikeelamumaa ja 30% ärimaa;
•	korteriomandi maa maksustamishind 26 500 krooni;
•	709/2454 mõttelist osa maatükist;
•	reaalosa mitteeluruum number 1, üldpinnaga 70,9 m2 asub plekk-katuse ja kiviseintega kahekorruselise hoone esimesel korrusel;
•	kaasomandi teostamine on kitsendatud korteriomandite nr 2259232-2259632 koosseisu kuuluvate reaalosadega seotud õigustega;
•	korteriomand asub Haapsalu vanalinna muinsuskaitsealas ja seal kehtivad muinsuskaitseseadusest tulenevad piirangud;

2. Korteriomand müüa hinnaga 710 000 (seitsesada kümme tuhat) Eesti krooni OÜ-le Tootem Mix (registrinumber 10451927, asukoha aadress Mere pst 20, Tallinn).

3. Korteriomandi ostuhind Eesti kroonides tuleb punktis 2 nimetatud Ostjal tasuda ja kanda hiljemalt korteriomandi ostu-müügilepingu sõlmimise päevale eelnevaks päevaks Haapsalu Linnavalitsuse pangakontole 10602002431007 SEB Eesti Ühispangas. Korteriomandi notariaalne ostu-müügileping tuleb Ostjal sõlmida 60 päeva jooksul otsuse Ostjale teatavakstegemisest, st 60 päeva jooksul otsuse kättesaamise päevale järgnevast päevast arvates. Nimetatud tähtaja jooksul korteriomandi ostu-müügilepingu mittesõlmimisel otsuses nimetatud Ostja poolt kuulub otsus volikogu poolt tervikuna kehtetuks tunnistamisele vastava otsuse tegemise teel.

4. Notaritasu korteriomandi ostu-müügilepingu vormistamise eest maksab korteriomandi Ostja.

5. Korteriomandi Karja tn 10-1, Haapsalu müügi korraldajaks määrata Haapsalu Linnavalitsus ja volitada linna nimel ostu-müügilepingutele alla kirjutama linnapea Ingrid Danilov.

6. Linnavolikogu kantseleil teha otsus teatavaks OÜ Tootem Mix (Karja 6, 90503 Haapsalu) otsuse koopia väljastamisega posti teel.

7. Otsus jõustub teatavaks tegemisega.

8. Otsuse peale võib esitada halduskaebuse Tallinna Halduskohtule halduskohtumenetluse seadustikus ette nähtud korras 30 päeva jooksul otsuse teatavakstegemisest.

Arder Väli
Volikogu esimees